Reclamen responsabilitats per l'atac amb 40 bombes contra la població civil de Granollers! Feixisme mai més! | Candidatura d'Unitat Popular\nReclamen responsabilitats per l'atac amb 40 bombes contra la població civil de Granollers! Feixisme mai més!\nAcabar amb la impunitat i fer justícia és la millor garantia que els crims i atrocitats comeses no tornin a repetir-se mai més, enlloc i contra ningú. Només a través del Reconeixement, Reparació i Garantia de No Repetició farem possible un món millor.\nEl grup municipal de la Crida per Granollers-CUP varem instar al Ple de l'Ajuntament a través d'una moció, que el consistori s'adhereixi al manifest «Bombes d’impunitat», que formuli, en col·laboració amb les associacions populars del territori, demandes concretes de rescabalament i que activi els propis serveis jurídics per estudiar possibles demandes. El vot contrari del PSC, majoritari en el Ple, ha impedit que la proposta prosperi.\nD'altra banda, també hem organitzat juntament amb altres col·lectius l'acte d'homenatge a les víctimes del bombardeig el 31 al vespre a la Porxada, com ja venim fent els últims anys. L'acte, amb un centenar de persones, ha comptat amb la presència de Roland Daguerra, de la campanya Bombes d'Impunitat. També ha comptat amb lectura de poemes i manifest així com l'ofrena de clavells a una de les columnes de la Porxada on va explotar una de les 40 bombes.\nLa campanya Bombes d’Impunitat pretén intervenir l’actual escenari de qüestionament de la transició espanyola focalitzant l’atenció sobre el tema del deute de guerra per diverses raons:\nEn primer lloc, per superar una anomalia històrica: després de la segona guerra mundial les potències agressores nazi i feixista van haver de reconèixer l’existència d’un deute a totes les nacions víctimes de la seva política colonial i imperialista. L’única excepció van ser els pobles que habitaven la República espanyola, atacada per militars insurrectes amb el decisiu suport de l’Alemanya hitleriana i la Itàlia de Mussolini.\nRestablir la veritat històrica rebutjant la narració interessada de la guerra civil com un enfrontament ideològic entre germans o com un trist període de lluita entre bàndols que ja està superat i que cal tancar amb mesures i gestos simbòlics.\nRecuperar el fil de valors i ideals llibertaris i progressistes que ens permeten analitzar a la llum del passat les causes de les injustícies presents entre les quals, en el nostre país, destaca la pervivència i continuïtat d’estructures econòmiques, institucionals i ideològiques directament emanades del règim franquista.\nConnectar directament lluites i reivindicacions actuals amb les propostes i conquestes de les classes treballadores als anys 30, entre d’altres les resistències al feixisme i a la repressió del sistema.\nManifest «Bombes d’impunitat»\nEl restabliment de la veritat és una condició ineludible en la lluita contra totes les formes de domini i opressió.\nEn violació del dret internacional i del dret de guerra el bàndol agressor va cometre nombrosos crims. Entre d’altres, l’Aviazione Legionaria i la Legió Condor, amb més d’un miler d’avions, van realitzar de manera sistemàtica els primers bombardejos de saturació dirigits explícitament a assassinar i terroritzar la població civil (Guernica, Màlaga, Barcelona, València, Baix Aragó).\nA Catalunya només l’aviació nazi-feixista va causar 5000 morts en els 181 pobles i centres urbans atacats, amb milers d’edificis derruïts i danys ingents a les infraestructures civils. A Granollers recordem amb especial dolor i ràbia el bombardeig sobre la ciutat del 31 de maig de 1938, en el que 5 avions de l'exèrcit italià tipus Savoia S-79 van provocar la mort a més de 200 persones.\nDes de llavors i fins avui ni la República Italiana, ni Alemanya, successors dels estats agressors, ni l’estat espanyol, successor del règim instaurat pels colpistes de Franco, no han assumit la seva obligació de rescabalament simbòlic i material pel dolor i el terror escampats per les seves tropes.\nAns al contrari la impunitat de què han gaudit els partidaris del franquisme dins de les fronteres espanyoles s’ha estès amb el pas del temps als països perdedors de la II Guerra Mundial, obligats a compensar tots els països víctimes del seu bel·licisme, però no als pobles d’aquest estat.\nDavant la passivitat i el capteniment poruc de les institucions catalanes, i la complicitat continuista de les espanyoles, ha de ser la societat, la mateixa que va patir els horrors dels bombardeigs, dels assassinats en massa i de dècades de repressió, la que exigeixi reparació pels crims comesos entre 1936 i 1939 per les tropes enviades per Mussolini i Hitler al costat dels sublevats franquistes.\nPer aquestes raons:En aplicació dels principis de Reconeixement, Reparació i Garantia de No Repetició EXIGIM que els estats Alemany i Italià\n1- Admetin la seva responsabilitat institucional per la intervenció de les seves tropes en la guerra espanyola.\n2- Acceptin rescabalar simbòlicament i materialment les poblacions agredides.\n3- Sotmetin les seves polítiques de defensa i comercials a l’esmentada garantia de no repetició.\nAdrecem la mateixa exigència a les institucions de l’estat espanyol, continuadores del règim colpista del general Franco\nFEIXISME MAI MÉS, ENLLOC, CONTRA NINGÚ\nGranollers, les víctimes i els seus familiars tenen dret a reclamar responsabilitats i un rescabalament de danys\nLlibertat Lola! No a l'extradició a l'estat espanyol!


Els tallers que tancaran el 6è Tastet de Formació | ACRA - Associació Catalana de Recursos Assistencials\nEls tallers que tancaran el 6è Tastet de Formació\nLes propostes dedicades a la disfàgia, la reminiscència i l'atenció a les famílies centraran la darrera franja horària de la jornada\nEl proper divendres 21 presentarem al Palau Macaya la nostra oferta formativa per aquest 2020 en el 6è Tastet de Formació. Es tracta d'una oportunitat per descobrir noves propostes orientades a la qualitat i a la innovació en el sector. Els tres tallers que es faran simultàniament en la darrera franja horària -de 13 a 14 h- busquen combinar noves experiències i mètodes amb una vocació d'utilitat pels assistents.\n"La disfàgia, un trastorn en moviment, com manejarlo?", a càrrec de Natàlia Talleda (terapeuta ocupacional)\nSospiteu que alguns dels vostres residents poden tenir disfàgia però no acabeu de identificar-ho? Heu sentit a parlar del test de disfàgia però no sabeu com funciona? No acabeu de saber com són i com es fan les diferents textures Teniu dificultats en el maneig dels espassants i els triturats? La disfàgia és un síndrome geriàtric amb una prevalença del 56-78% en gent gran institucionalitzada, i amb aquest curs obtindreu les eines necessàries per poder identificar i manejar un pacient amb disfàgia, així com per saber preparar i conèixer les diferents textures, tot treballant sempre des de la multidisciplinaritat, de manera pràctica i aplicable al dia a dia.\n"Reminiscència: el sentit de les pròpies experiències vitals", a càrrec de Pilar Cases (pedagoga)\nLa reminiscència consisteix a estimular els records de les persones perquè puguin donar significat al que han viscut i sentit. Quan una persona comparteix les seves experiències i vivències se sent escoltada i reconeguda, fet que afavoreix la seva autoestima, la seva confiança i seguretat per afrontar els canvis relacionats amb la vellesa. També contribueix a reconduir diferents símptomes de tipus cognitiu. En definitiva, aporta elements per potenciar el benestar personal.\n"Atenció a les famílies. Eines professionals per una comunicació efectiva", a càrrec de Magda Julià (psicòloga)\nEn aquest taller rebreu una invitació molt especial. Aquesta invitació evocarà situacions en les que protagonitzes com a professional davant de les famílies dels i les usuàries, tot en forma de joc. Quins recursos personals teniu? Si relacionar-vos amb el familiars se us fa molt difícil, accepteu aquesta invitació per practicar habilitats en relacions interpersonals.\nLa inscripció al Tastet de Formació és oberta a tothom que hi vulgui assistir. Podeu consultar el programa complet i reservar la vostra plaça a través del document adjunt a sota. Últimes places disponibles!


L'ambó de Poblet: DIUMENGE XIII DURANT L'ANY (Cicle B)\nPalpava i palpava, però no encertava la llum. Cercava i ben bé no sabia que cercava. Poc a poc en vaig adonar que era tot allò que està per damunt de tot: era Déu. L'home vol tocar Déu perquè és «imatge de la seva existència eterna». L'home es deleix per aquesta existència eterna. Déu «ha format el món perquè l'home visqui», tot ho ha creat perquè existeixi. L'experiència de la mort és cosa del diable, qui divideix, trenca, desfà el camí, t'indica el camí més llarg com el llop a la Caputxeta vermella.\nEl camí de la vida ens porta a tenir experiències, de manera que a mesura que van passant els anys anem acumulant experiències. Hi trobem dos camins per anar fent, un curt i un llarg. Hi ha el camí de la vida, de pau , d'accés a poder tocar Déu, a poder sentir la seva salvació. Però també de vegades fem experiència del camí de la mort, de por, d'allunyament de Déu, de pèrdua de sentit de la nostra pròpia existència.\n«Tingues fe i no tinguis por», ens diu Jesús. Seria bo fer-nos cadascú una llista de les vegades que la fe ens ha salvat. Sí, som monjos, som cristians i hem fet certes experiències que gràcies a la confiança absoluta en Déu hem rebut la seva salvació.\nJesús desconcerta a la seva societat, pura societat que rebutjava els impurs, una malaltia, una mort. Jesús ha portat la salvació de Déu al seu poble, l'impur és ara pur. De la por hem passat a la confiança, a la fe en la seva persona. Per això jo el cerco perquè imposi les mans, per això m'atanso perquè vull tocar-lo encara que sigui tan sols una mica, perquè em curi de totes les meves pèrdues de vida.\n«La teva fe t'ha salvat». Avui Jesús t'ho diu a tu, quan diposites tota la teva confiança en ell. I fem l'experiència del salmista: «Quan ja m'hi enfonsava, m'heu tornat a la vida». Aquesta és l'experiència de la nostra vida.\nTinc desig de tocar Déu? Quantes vegades toquem tantes tecles que ens allunyen de Déu? La por neix de la pèrdua de sentit de Déu. La fe esvaeix la por perquè salva veritablement.\nEls monjos podem tocar Déu en tantes ocasions, en el dia a dia, la litúrgia de les hores, en la «lectio divina», la lectura meditada de la Paraula de Déu, ara en l'Eucaristia, en el treball, en la pregària personal. El cristià que ve a Poblet cerca en l'experiència de la vida monàstica també el seu camí per tocar Déu.\nTambé com ens exhorta sant Pau en la segona lectura hem de tocar els altres necessitats: «allò que us sobra a vosaltres compensi el que els falta a ells». Cal palpar les necessitats dels altres. En els moments actuals de la societat en que vivim cal ajudar sempre perquè el Crist és present en el necessitat.\nFe, por, vida o mort, tu elegeixes el camí. Jo malgrat o gràcies a les meves pèrdues tinc posada en el Senyor la meva confiança i la fe en ell en fa cercar-lo, atansar-me i voler tocar la seva salvació.


Els bancs d'aliments catalans fan una crida a la ciutadania perquè es sumi a la campanya d'estiu 'La fam no fa vacances'\nACN Banc dels Aliments.-Els quatre bancs d'aliments de Catalunya han engegat una campanya anomenada 'La fam no fa vacances' per recollir queviures bàsics durant els mesos d'estiu i ha fet una crida als ciutadans perquè se sumin a les diverses activitats de caire solidari que han organitzat al llarg d'aquests mesos. L'acció té com a objectiu que les persones en situacions precàries rebin ajuda durant els mesos que la recollida d'aliments cau. Fa tres anys, la Fundació Banc dels Aliments va optar per posar en marxa aquesta campanya, que vol recol·lectar oli, llet, llegum cuit i conserves de peix per tal d'aprovisionar les més de 700 entitats. Per altra banda, el nombre de beneficiaris ha passat de ser de 250.000 a 235.000 perquè molts d'ells han marxat de Catalunya.\n14/04/2016 - 16.30 Actualitzat 15/04/2016 - 10.54\nLa responsable del projecte Rebost de la Fundació Roure, Soco Delàs, la directora de la Fundació Roure, Salut Camps i la vicepresidenta del Banc dels Aliments de Barcelona, Roser Brutau a la presentació de la campanya 'La fam no fa vacances' (ACN)


Mislata implanta patis coeducatius i inclusius en els seus centres escolars | Valencia Extra\nL’inici del curs escolar ha reactivat la implantació dels patis coeducatius en els diferents col·legis de Mislata. Un projecte que es va iniciar en 2018 en el marc del ‘I Pla d’Igualtat de la Ciutadania de Mislata’, i que va convertir ja a la ciutat en eixe moment en un dels primers municipis de la comarca a enfocar la seua política educativa cap a un ensenyament que promou la igualtat de gènere des de la infància.\nEs tracta d’un pla que cerca, a través de la coeducació als patis dels col·legis, aconseguir la plena igualtat entre homes i dones des de la infància. Educar a través de la coeducació és fer-ho des d’una perspectiva de gènere, valorant les experiències i les aptituds individuals dels xiquets i xiquetes, independentment del seu gènere. En aquest sentit, el projecte consisteix a reordenar l’espai de joc als patis escolars per a trobar un equilibri entre les múltiples necessitats de l’alumnat. D’aquesta manera, per exemple, els esports de pilota deixen de ser els únics protagonistes de l’espai durant els patis, i activitats més tranquil·les o jocs no competitius prenen rellevància.\nPer a l’alcalde, Carlos F. Bielsa, “projectes com aquest fan que una ciutat siga més inclusiva i més igualitària. Si formem i eduquem en aquests valors d’igualtat des de la infància, aconseguirem una societat més justa, i eixa és una de les nostres metes com a govern, una Mislata millor”.\nEn aquest curs escolar que acaba de començar, són huit els centres que s’han sumat a l’execució d’aquest projecte inclusiu i que redissenyaran l’espai dels seus patis, incloent-hi sessions de formació i sensibilització dirigides tant al cos docent com a les famílies, amb la col·laboració de les regidories de Polítiques d’Igualtat i Educació, i de Sandra Molines, psicòloga i professora universitària, promotora del projecte.


FOR THE TIMES THEY ARE A-CHANGIN’ (Josep Pla) | El camp de l'Erra\nFOR THE TIMES THEY ARE A-CHANGIN’ (Josep Pla)\nPublicat el 17 de juny de 2009 per Ramon Erra\nPels que sempre hem defensat Josep Pla -l’obra i el significat profund d’aquesta obra- el llibre d’Enric Vila és una festa. Però no només per la defensa que s’hi fa d’un Pla més compromès que no sembla amb el país: el llibre d’Enric Vila “El nostre heroi Josep Pla” és una festa per ell mateix. Pel seu desacomplexament. Per la seva llibertat. Per la seva contundència. Pel seu estil. I perquè és una mostra més que els temps estan canviant…\nEls temps, a Catalunya, estan canviant a gran velocitat. Hi ha gent molt políticament incorrecta -per fi- que escriu sense complexos, que escriu bé i que publica. I que té èxit. Alerta, perquè això vol dir alguna cosa! L’Enric Vila té la gràcia d’escriure un dietari que gira i dóna voltes i voleia per damunt i passa per sota la figura de Josep Pla, però que al mateix temps parla d’ell mateix (i de la seva pròpia generació, que una mica també és la meva) i del país que tenim. No dic que Vila sempre estigui carregat de raó, però ve de gust -per una vegada (i, si us plau, que serveixi de precedent)- sentir com es desemmascaren patums, líders, idees, tòpics i menjadores que tenen el país acollonit i anestesiat i que es faci amb la mateixa llibertat (i gràcia) amb què fins ara estàvem acostumats que només es fes contra les patumetes, els líderets i les menjadoretes de la “cultureta” i del catalanisme. I així, descobrim el món per un forat. Descobrim que aquells que no permeten que es toqui la sola de la sabata de cap mite espanyol són els primers que ataquen sense pietat els mites catalans (en el més pur estil abusananos, des de la prepotència) i que titllen els demés d’essencialistes i encara troben molta gent aquí que els riu les gràcies. I descobrim que l’obra de Pla (que no oblidem que havia de passar la censura franquista, cosa que Vila recorda i ens ensenya amb exemples sempre molt ben triats) és una paret contra l’aniquilació de la cultura catalana. I aquesta és la victòria pòstuma de Pla. Després es podrà parlar de la traició de Pla (allò tan lleig de Marsella) i posar-ho al costat d’altres coses lletges d’altra gent (acollonida o no). I comparar-les. I després buscar sota les pedres les coses bones i duradores que han deixat algunes de les persones “netes i pures” que tothom respecta i “que van fer tant pel país!” No dic que sempre tingui la raó Vila, però és refrescant i higiènic poder-les veure d’una manera diferent a com se’ns havien presentat fins ara. I poder riure. I poder fer-nos grans panxons de riure. El llibre, però, és una delícia te’l miris per on te’l miris: aviam qui és capaç de fer un dietari que no adormi, que t’esveri.\n18 pensaments a “FOR THE TIMES THEY ARE A-CHANGIN’ (Josep Pla)”\nImma el 17 de juny de 2009 a les 15:46 ha dit:\nHe sentit i he llegit comentaris molt bons d´aquest llibre, em sembla que avui passaré per la llibreria.\nmamoya2 el 17 de juny de 2009 a les 16:01 ha dit:\n…del llibre amb molt d’interès. El que més se li ha d’agrair, a Pla, de qui som un vell lector, és aquesta qualitat decisiva: fer del català el nostre llenguatge de comunicació, no tan sols d’expressió. Salutacions cordials\nN el 18 de juny de 2009 a les 11:29 ha dit:\n… que vaig aprendre català llegint Pla (aprendre de nou, vull dir). Per a mi sí que és el meu heroi, ell i el professor que em va aconsellar llegir-lo.\nBuscaré el llibre!\nagust el 18 de juny de 2009 a les 11:59 ha dit:\nPer cert, fa temps que no deixes comentaris al bloc del “quadern gris”. Alguna valoració?\nRoura el 18 de juny de 2009 a les 23:49 ha dit:\nDoncs sí, ja fa temps que no em perdo la columna de l’Enric Vila al diari AVUI, i és tal com el defineixes Ramon: políticament incorrecte, refrescant i moltes vegades original.\n(M’imagino que en Sostres també és d’aquesta generació, però es que moltes vegades és infumable).\nImma el 24 de juny de 2009 a les 16:15 ha dit:\nEm sembla important que hagis quedat finalista al premi Creixells.\nEn una entrevista a l´Oriol Bohigas li demanaven quins llibtres estava llegint, va anomenar els 3 finalistes al premi Creixells, de cadascun en destacava trets diferents.\nagust el 25 de juny de 2009 a les 18:38 ha dit:\nhas llegit la crítica d’avui al Q del País?\nRespon a mamoya2 Cancel·la les respostes


L’escalfament per al veritable partit (judicial) - Altaveu el diari digital d'Andorra\nL’escalfament per al veritable partit (judicial)\nDiferents intervinents en el judici del ‘cas BPA’ consideren que la primera setmana de vista ha servit per fer una “contextualització preliminar”; tothom lloa la permissivitat i paciència mostrada pel tribunal, i també la “precisió” i profusió de detalls oferts per l’únic declarant fins ara, Joan Pau Miquel\n20/06/2021 (20:34 CET)\n“Contextualització preliminar.” “La prèvia, els escalfaments d’un partit.” Són dues de les definicions usades per algunes de les parts presents en el judici de la causa general del ‘cas BPA’. La primera setmana de vista ha estat d’exposició general. Com aquell que diu, només ha pres la paraula una sola persona. L’ex-conseller general (CEO) de Banca Privada d’Andorra (BPA) Joan Pau Miquel. De processats, l’únic que ha intervingut més enllà de les peticions per anar al lavabo que hagin pogut fer els altres. Tot plegat, sols un preàmbul.\nAquest dilluns es reprèn la vista. I Miquel tornarà a ser l’únic intervinent. Cert que el fiscal general de tant en tant fa alguna pregunta, cert que el president del Tribunal de Corts per a l’ocasió, Enric Anglada, també fa algun que altre apunt. Però si no hi ha res de nou l’ex-CEO de BPA continuarà exposant la situació. Tornarà il·lustrant el tribunal sobre els mètodes, els mecanismes, les fórmules de control que hi havia al banc. Un dels interrogants és saber fins quan s’allargarà Joan Pau Miquel. Aquesta setmana vinent, tota com a mínim. Només hi ha tres sessions.\nEl defensor de l’ex-CEO de BPA, Jesús Jiménez, defineix sintèticament el primer tram de vistes: “Educatiu, feixuc com és l’activitat d’un banc i de contextualització preliminar”\nHi ha qui aposta que ningú no haurà declarat abans de vacances. “El declarant s’ho ha pres seriosament perquè té molt interès en deixar clar l’existència de mecanismes de control i polítiques de prevenció de blanqueig”, explica un dels advocats defensors, Toni Riestra, que sovint té a mà algunes de les dades que no es localitzen i que calen per contextualitzar alguna cosa o, simplement, per remarcar tal o tal data. Els advocats prenent notes durant la vista o segueixen la vista alhora que complimenten altres treballs. La declaració de Miquel va per llarg.\nL’advocat de Miquel, Jesús Jiménez, pràcticament no ha hagut tampoc ni d’intervenir. Sols va demanar la paraula expressament en una ocasió per elevar una protesta. Per queixar-se que el fiscal general pretén fer anar les coses per camins nous. Jiménez és gat vell. Un dels millors penalistes del Principat. Ell defineix ben sintèticament la primera setmana de vista: “Educatiu, feixuc com és l’activitat d’un banc i de contextualització preliminar.” És una contextualització volguda. Miquel té molt interès en deixar clar que la causa general no és la menudalla de Gao Ping. És jutja un banc sencer. I a ell com a principal responsable executiu. Que per alguna cosa van fer-li passar dos anys entre reixes.\nLes explicacions de Miquel han estat d’allò més destacat. Hi ha plena coincidència en totes les banquetes que l’ex-CEO de BPA està fent una magnífica exposició del funcionament del banc. No evita cap pregunta per molt que a vegades pugui deixar a entendre que li molesta o que l’incomoda. Però normalment, com ha deixat dit en moltes ocasions, qualsevol consulta que li fa, qualsevol pregunta, li permet matisar coses. Donar nous detalls. Fins i tot sortir-se d’un extens guió que té preparat fent, alhora, una nova i extensa explicació sobre quelcom del que inicialment no tenia previst parlar en aquell moment. “Ja hi tornarem”, sol reblar. Sembla talment que Miquel és el professor que dicta una classe. No pas de manera uniforme. Hi va posant exemples, detalls. I les preguntes li serveixen per, justament, introduir falques que fan més amè, si es pot dir així, una declaració que és un totxo.\nLa lletrada defensora Anna Solé és contundent: “Si l’instructor i la fiscalia haguessin tingut interès en conèixer la veritat que ara aflora dia a dia… sessió a sessió… aquest judici s’hauria pogut estalviar”\nTotes les parts, especialment les defenses, destaquen la permissivitat del tribunal en permetre a Miquel explicar tot allò que consideri. “L’actitud del tribunal és lloable -que és el que ha de ser- de vetllar per l’exercici de la defensa del declarant en la seva màxima amplitud”, afirma la lletrada Anna Solé. També es destaca els molts detalls i el relat tècnic però alhora entenedor que fa l’ex-CEO de BPA. I s’està a l’expectativa del paper, de la intervenció del fiscal general. Alfons Alberca va intentar ser agre, molt fins i tot, el primer dia. Les respostes tallants del declarant el van fer frenar i ha adoptat una actitud molt més amable. A voltes sense capacitat (o sense ni voluntat) de voler preguntar res. Les defenses esperen més agressivitat en uns dies, potser algunes setmanes. Hi ha expectació sobre quan apareixerà l’Alberca amb cua. El dimoni de la fiscalia, de l’acusació pública.\nRiestra afirma que “el ministeri públic s’ho mira des del galliner” amb algunes intervencions “anodines” que fan que les defenses estiguin “expectants”. “A veure com resulta” tot plegat, ve a dir l’advocat, mentre que la seva companya Solé, més rotunda encara, manté que “si l’instructor i la fiscalia haguessin tingut interès en conèixer la veritat que ara aflora dia a dia… sessió a sessió… aquest judici s’hauria pogut estalviar”. I és que la jurista, defensora d’alguns dels processats, no pas de Joan Pau Miquel, ressalta “la tècnica, objectiva i contundent explicació del declarant”.\nDe fet, per Anna Solé contrasta la “preparació, coneixement i precisió” que mostra Miquel amb algunes intervencions de la fiscalia o, sobretot, “en confrontació amb el mediocre sumari de la causa”. I en aquest sentit remarca el fet que en un moment donat d’una de les jornades de judici es van haver de recórrer multitud de carpetes per trobar un llistat, una relació dels intercanvis dineraris que es feien. Per molt que es vulgui destensar l’ambient, el neguit es palpa. I això que, ho diu Toni Riestra, “el partit no ha començat ni a jugar-se”.


10/24: d’abril 2013\nPublicat per Pere a 13:01 4 comentaris:\nAquestes són les imatges del que vaig poder fer amb autograbacions i amb l'ajuda d'en Xavier Sánchez per tal de poder tenir una mica de document gràfic del primer cim. Ja només en queden 9!!!\nLes imatges no son massa bones, sobretot per la manca d'estabilitat en algun moment del video, però el que si es pot apreciar, i és aquest el meu objectiu, el tipus de paisatges, vegetació, traçat, etc. del que realment consta aquest cim. Corriols espectaculars, i sobretot unes vistes de tot Catalunya. Aquest dia però la visibilitat no era massa bona pels núvols que hi havia.\nFins el proper cim que molt probablement serà Sant Jeroni. Salut i muntanya!!!\nPublicat per Pere a 18:41 Cap comentari:\nEtiquetes de comentaris: 10/24, 24h, Calendari repte, Catalunya, La Mola, Matadepera, repte 10/24, Temporada 2013, timing, Tuga, Tuga Active Wear, Tuga Outdoor Team\nPublicat per Pere a 10:00 10 comentaris:


Setmana Santa de Tarragona: COMENCEN LES OBRES D'INSTAL·LACIÓ DE LA NOVA PORTA A SANT AGUSTÍ\nCOMENCEN LES OBRES D'INSTAL·LACIÓ DE LA NOVA PORTA A SANT AGUSTÍ\nLes obres d'instal·lació de la nova porta\nAvui han començat les obres de substitució de la porta interior de l'església de Sant Agustí per tal que puguin entrar els deu passos que albergarà definitivament a partir d'aquesta Setmana Santa. Els treballs de substitució i realització de la nova portalada de doble fulla que fa 4,5 metres d’alçada i 3,70 d’ample és obra de Ebenisteria Lluís Bonancia. Tot i això, alguns dels passos que entraran a l'interior del temple, concretament el Sant Ecce-Homo, el Descendiment de la Creu i el Retorn del Calvari que fins ara estan aixoplugats a l'església de Natzaret, han hagut d'efectuar petites reformes no visibles, per poder salvar la porta exterior a causa de la seva alçada.\nPer una altra banda recordem que aquest divendres a les 20 h. tindrà lloc el primer acte previ a la Setmana Santa, com es la ja tradicional presentació del cartell de la Setmana Santa 2014 i concert posterior que ens oferirà la Banda Unió Musical que inclourà l'acte de l'Encesa de la Llum. Dissabte a les 20 h. a l'Antiga Audiència tindrà lloc la conferència de les "XXII Visions de Setmana Santa" acte organitzat per l'Associació del Pas de la Presa de Jesús i l'Agrupació d'Associacions de Setmana Santa. Enguany la Junta Mayor de la Semana Santa Marinera de Valéncia, serà l'encarregada de presentar i donar a conèixer la seva Setmana Santa.\nUna de les dues fulles de la nova porta la podeu veure a la banda dreta de la foto\nPublicat per Setmana Santa TGN a 18:48


Borsa de testejadors - Mollet Hub\nBorsa de testejadors\nVols formar part de l'ecosistema innovador de Mollet?\nL’Ajuntament de Mollet del Vallès, a través del MolletHub, presenta la borsa de testejadors, una iniciativa pionera a la ciutat que beneficiarà directament a les persones emprenedores de Mollet i també a les empreses que vulguin innovar i desenvolupar nous productes, serveis o models de negoci d’empreses.\nQuins són els objectius de la borsa de testejadors?\nPer una banda, es fomentarà la col·laboració entre emprenedors, ciutadania i empreses i al mateix temps, ajudarà a millorar els productes, serveis o negocis que estan plantejant obrir o oferir els emprenedors. Aquesta és gratuïta i es garanteix la protecció de dades i l’anonimat de totes les persones inscrits.\nTothom qui vulgui col·laborar en l’ecosistema innovador i emprenedor de Mollet pot inscriure’s a borsa per fer créixer l’entorn col·laboratiu i participatiu donant la seva opinió sobre les idees que es proposin. Aquesta opinió serà molt important i aportarà molt valor perquè ajudarà als emprenedors i empreses de Mollet i del Baix Vallès a tirar endavant els productes o serveis amb més èxit.\nCom podran col·laborar els inscrits a la borsa?\nPer una banda, respondran enquestes que se’ls faran arribar per correu electrònic. I també, podran participar en testejos presencials al MolletHub per poder veure, tocar, provar… els productes o serveis que plantegi l’empresa o l’emprenedor.\nSi voleu formar part de la borsa de testejadors, inscriviu-vos a través de l’enllaç Borsa de testejadors, o bé, adreceu-vos al MolletHub (Av. Jaume, I 32 de Mollet), envieu un correu a info@mollethub.cat, truqueu al 935705160 o envieu un missatge al Whatsapp 679333158.\nIncriu-te aquí a la borsa de testejadors!\nInscriu-te aquí a la borsa de testejadors!


Grifla Davos Suïssa - Ofertes d'hotels amb els MILLORS DESCOMPTES EN LÍNIA Fer un comentari al lloc web\nGriflaApartamentGoristrasse 3A, Davos Dorf, Davos, Suïssa, 7260 - Veure al mapaExcel·lent8,6Basada en8comentarisGriflaVeure més fotos"-Near the Station\n-..."TanjaSwitzerlandVeure més fotosVeure totes les 40 fotosMolt bona ubicació 8,8Veure al mapa8,8Ubicació\nSobre l'allotjamentDescripcióDissenyat tant per oci com per negoci, Grifla està situat idealment a Davos Dorf; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Museu Local, Museu Kirchner, Sportzentrum són només algunes de les atraccions disponibles per als visitants. A Grifla, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, magatzem d'equipatge, aparcament de cotxes, habitació familiar. L'ambient de Grifla es reflexa en cada habitació. calefacció, balcó/terrassa, estació d'Ipod, aparell de televisió, aparell de televisió LCD/pantalla de plasma són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), esquí, parc infantil, ping pong, jardí. Les seves instal.lacions de primera i una situació excelent fan de Grifla la base perfecta per a gaudir de la seva estada a Davos.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsassecador de cabellempolles d'aigua de cortesiareproductor de DVD/CDbanyeraestris de cuina calefacciónevera Idiomes ParlatsAnglèsItalià Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantA deposit via bank wire is required to secure your reservation. Grifla will contact you with instructions after booking. Comentaris recents de clients


La cuina de la iaia\tDestacats\nCassoles de terrissa, olles de ferro, productes de proximitat, hores de xup-xup i cases amarades d’aromes que impregnaven tots els sentits i feien salivar sense remei. Aquella cuina que, a poc a poc, s’ha anat perdent i que ara molts enyoren i altres lluiten per recuperar: la cuina de la iaia.\nEl ritme accelerat de la vida actual, les presses contínues, el poc temps i, moltes vegades, les poques ganes d’entrar a feinejar a la cuina han provocat que cada dia la gent cuini menys o cuini més ràpidament i més senzill. A poc a poc, les generacions més joves han anat perdent molts dels coneixements que mares i àvies tenien de la cuina, una transmissió oral de coneixements i receptes que es feia dintre de la família i que ara ha desaparegut o cada cop es fa en\nPerò petites pistes permeten afirmar que hi ha un retorn a la cuina de la iaia, aquella cuina tradicional que deixa en la memòria sensorial aromes i sabors molt concrets. La reivindicació de la dieta mediterrània davant l’expansió de la cuina de precuinats i congelats i la introducció de corrents gastronòmics reivindicatius d’una altra cuina són elements que han obert la porta a recuperar aquella cuina lenta i pausada que feien les iaies.\nLa recuperació d’aquesta cuina de la iaia pels àpats de cada dia és pràcticament impossible. La rapidesa de la vida actual sembla que és incompatible amb aquesta cuina de la lentitud i de llargues hores de cassoles als fogons. De fet, moltes famílies també han decidit substituir els dissabtes i diumenges, un bon fricandó, una vedella amb bolets, un pollastre rostits o una escudella de pagès per un, sí probablement saborós, però trist, pollastre a l’ast.\nPerò cal reivindicar això que hem anomenat, carinyosament, la cuina de la iaia per diversos motius: primer de tot, perquè és part de la nostra història cultural com a poble i una demostració de la riquesa gastronòmica de Catalunya; d’altra banda, perquè és una cuina sana, molt equilibrada i usuària convençuda dels productes de proximitat. Productes de proximitat que, durant centenars d’anys, van ser els únics que es tenien a l’abast i que van veure néixer plats tan tradicionals avui com el conill o els peus de porc amb cargols, el pollastre amb escamarlans, la vedella amb bolets o el bacallà amb samfaina. Tots ells, plats que necessiten hores de fogons, a foc lent i fent xup-xup perquè cadascun dels productes que componen aquests plats assoleixin les textures desitjades i s’impregnin de tots els sabors que es barregen a les cassoles.\nUn altre dels elements fonamentals d’aquesta cuina és la cassola de terrissa, una cassola a la qual alguns atribueixen efectes màgics, ja que res té el mateix gust quan es cuina fora de la terrissa. Encara que el secret no és tan màgic, simplement la ceràmica és capaç d’absorbir l’escalfor i transme- tre’l als aliments amb la seva forma, la seva gruixària amb la col·laboració de la tapadora i sobre un foc molt lent.\nAquest amor per la cuina lenta i amb pausa es transmetia a cadascun dels plats que es cuinava. Així és impensable imaginar uns canelons de la iaia elaborats a partir de les restes d’un pollastre a l’ast o de quatre pits de pollastre a la planxa. Si alguna cosa identifica els canelons de la iaia, és aquell farcit melós i amorós, ple de sabors de la terra barrejat amb el de les carns. El secret... cap iaia es posaria a fer uns canelons si abans no ha fet un bon rostit a la cassola. I el mateix es podria dir de les croquetes tradicionals, per l’elaboració de les quals la iaia voldrà tenir o unes bones restes del pollastre del caldo o farà un rostit de pollastre com cal i una bona beixamel, quallada a base de canell, perquè aquelles croquetes no s’assemblin a cap altres.\nI arriben les postres\nPerò les iaies no es limiten a entrar a la cuina per posar les seves cassoles al foc. Un cop comencen a cuinar, tenen temps de quasi tot, i les seves postres són la cirereta de qualsevol bon àpat. Així, delícies com l’arròs amb llet, la crema de Sant Josep o catalana, cremada o sense cremar, les torradetes de Santa Teresa o qualsevol mena de coca seran les postres perfectes que posen en evidència el bon fer de la cuinera i acaben d’arrodonir els àpats. Unes postres que també necessiten el seu temps i la seva pausa perquè les cremes quallin com cal, els llevats fermentin adequadament i les masses quedin ben amarades de tota la dolcesa d’aquests plats.\nTot plegat, una cuina plena de pausa i amor que entre tots hem d’intentar recuperar per no perdre una part important del nostre llegat.\nMés en aquesta categoria: « Busca el teu moment! Els orígens del surf a Catalunya »


Avaluem. Tres anys treballant per l'acollida - UNITAT DE COOPERACIÓ, SOLIDARITAT I PAU UNITAT DE COOPERACIÓ, SOLIDARITAT I PAU\nPublicado el 19.02.2019 en Noticies\nEl desembre de 2018 finalitzava el termini d’execució del Pla d’acollida, document estratègic que justament s’aprovava de manera definitiva fa tres anys (febrer 2016). El Pla encetava un nou àmbit de treball per a l’Ajuntament i, per aquest motiu, abans d’actualitzar-lo amb nous compromisos, s’ha cregut pertinent avaluar-lo. La consultora Gemma Pinyol, d’Instrategies, realitzarà una avaluació en clau estratègica i participativa per identificar aprenentatges i recomanacions de cara al futur. Partint dels compromisos aprovats i resultats assolits, es tracta d’analitzar l’impacte que ha tingut el Pla i identificar els àmbits de millora.\nEl temps ha permès passar de la voluntat als fets i tres anys després de l’aprovació definitiva del Pla d’acollida a Persones Refugiades (17 de febrer de 2016), Sant Boi es troba entre les ciutats referents en l’àmbit. En aquest període, Sant Boi ha aportat 12.600€ a la Campanya d’emergència del Fons Català de Cooperació i 100 persones han estat acollides, bé a través del programa estatal gestionat per CEAR/CCAR, bé a través del programa complementari finançat per l’Ajuntament i que compta amb el suport de la Fundació Agbar. Més enllà de l’acollida, s’ha consolida també la sensibilització a les escoles sobre el dret d’asil, especialment al voltant de l’acte de Commemoració del Dia Mundial de les Persones Refugiades on hi participen la majoria d’escoles de la ciutat. El balanç del Pla del 2018, resumit en la següent infografia, identifica aquests avenços.\nBalanç Pla muncipal d’acollida persones refugiades 2018\nAquest balanç juntament amb el dels anys d’anteriors (2017 i 2016) serviran de base per l’Avaluació que també ens haurà d’aportar elements de reflexió sobre com, per exemple, des de l’àmbit local treballem per prevenir els discursos d’odi, fet que esdevé encara més preocupant quan aquests s’institucionalitzen. A banda de l’anàlisi documental, per realitzar aquesta anàlisi s’ha treballat amb dos grups focals (de ciutadania i entitats, i un altre a nivell intern de l’Ajuntament) i s’han realitzat diferents entrevistes en profunditat amb actors claus en la implementació del Pla. Per últim, s’ha dissenyat una enquesta que s’ha fet arribar a més de 150 persones per recollir la seva valoració del Pla. De la informació recollida, l’avaluadora n’extreurà conclusions i recomanacions de cara a desenvolupar-ne la continuïtat.


Els senadors Carles Mulet i Jordi Navarrete han registrat dues proposicions de llei per incloure dins de la Llei de Poder Judicial un nou article que reconega el caràcter de tribunal consuetudinari del Jutjat Privatiu d'Aigües d'Orihuela Oriola i Pobles del seu Marc i del Tribunal del Rollet d'Aldaia. Així, tots dos tribunals serien considerats com a tradicionals, segons el que recull l'article 19 de la Llei del Poder Judicial.\nEls senadors de Compromís han ressaltat que "aquests tribunals afavoreixen la participació de la ciutadans i constitueixen veritables tresors del patrimoni històric com a dipositaris antiquíssims d'una identitat local i regional, sumant el seu reconeixement explícit en l'article 125 de la Constitució que reconeix la possibilitat que els ciutadans puguen exercir l'acció popular davant aquests tribunals".\nA més, consideren que haurien d'aconseguir el reconeixement de la UNESCO com a Patrimoni Immaterial de la Humanitat, ja que dos tribunals, el Tribunal de les Aigües de València i el Consell d'Homes Bons de Múrcia, van ser proposats pel govern espanyol mentre s'oblidaven de els dos que ara proposen els representants de Compromís.\nPel que fa al Jutjat Privatiu d'Aigües d'Orihuela i Pobles del seu Marc, les Corts Valencianes ja van aprovar per unanimitat una resolució al març de 2014 reconeixent els mèrits històrics i el dret de l'esmentat jutjat a que se li concedisca el caràcter consuetudinari. Mentrestant, el Tribunal del Rollet de l'Horta d'Aldaia està iniciant també els diferents tràmits per aconseguir els reconeixements necessaris, havent-se reconegut el 27 de setembre passat ja per la Comissió de Justícia del Senat els mèrits històrics perquè se li concedisca el caràcter consuetudinari.


Artur Mas ja és president\nHa estat un debat estrany. Hom ha tingut la sensació que molts dels diputats que s'asseuen en el Parlament de Catalunya, esperen poc d'aquesta legislatura, tret que duri menys que l'anterior. Fins i tot l'escenificació de l'enamoramient CiU i Esquerra, sense data de noces sobiranistes, ha quedat una mica kika, perquè Junqueras, d'optimisme, no en transmet molt que diguem. Vaja, que no és l'alegria de l'horta sarssuelera. malgrat la seva aparença de pajès bonàs. I la seva parella de fet, em refereixo a la política, naturalment, tampoc està per a molts pasdobles, perquè el seu espòs de tota la vida va per Madrid demanant diàleg a qui se li posa a tret a canvi d'una mica d'amor, tot i que sigui efímer, perquè tem perdre la suite del Palace, tan durament aconseguida.\nDesprés del debat, doncs, ja tenim president, i perquè se'n assabenti de la que li espera, un minut abans de ser-ho ha sabut que Rajoy l'ha portat davant el Constitucional per la qüestió del "novíssim" impost bancari, perquè els seus socis d'Esquerra tinguin la sensació que els seus "nous col·legues" els han pres el pèl, perquè, saber, si havien de saber, que un govern en funcions no pot aprovar cap impost d'aquestes característiques i en canvi si podia fer-ho quan hagués estat investit, pocs dies després. És de manual, per la qual cosa les sospites d'enganyifa apareixeran amb les primeres "disensions".\nSer president de la Generalitat és, per a qualsevol català, un immens honor i, per tant, que en tinguem ja un en aquesta desena legislatura, és una satisfacció per a tots. I per això, nosaltres, els periodistes, d'aquesta casa, li desitgem al nou president salut i sort en la seva gestió. Tant de bo ho faci tan bé que no hàgim de retreure-li cap errada ni cap decisió equivocada. Això, voldria dir que comencem a sortir de la crisi i que les ciutadanes i els ciutadans d'aquest país hem recuperat part de l'estat de benestar que ens han arrabassat en els dos últims anys. Un Artur Mas nou i dialogant ens vindria molt bé als catalans i una oposició rigorosa i constructiva, encara millor. Sort, doncs, per tothom.


Els 'riders' guanyen una nova sentència contra Glovo al TSJC La República\nEls ‘riders’ guanyen una nova sentència contra Glovo al TSJC\nACN Barcelona.-Els repartidors de Glovo han guanyat una nova sentència al Tribunal Superior de Justícia de Catalunya contra la plataforma. El tribunal ha ratificat una sentència del jutjat social 29 […]\nACN Barcelona.-Els repartidors de Glovo han guanyat una nova sentència al Tribunal Superior de Justícia de Catalunya contra la plataforma. El tribunal ha ratificat una sentència del jutjat social 29 de Barcelona del juliol del 2019 que considerava improcedent l’acomiadament d’un ‘rider’ i obligava l’empresa a readmetre’l, considerant així que tenien una relació laboral i que treballava com a fals autònom. La decisió de la sala social del TSJC és la segona d’aquest òrgan que dona la raó als ‘riders’, segons l’associació que els representa, i la novena a tot l’Estat. D’altra banda, l’organització ‘Free Riders’ ha avisat que un dels líders d’una nova associació favorable a Glovo també ha estat reconegut com a fals autònom en una sentència recent.\nEl digital ‘eldiario.es’ informa que el TSJC ha declarat que hi ha relació laboral entre Badr Eddine Hilali, conegut com a Naruto, i Glovo. Ara, el repartidor és el president de l’Associació Autònoma de Riders (AAR), que precisament defensa mantenir el rol d’autònoms als repartidors i s’oposa a la normativa que impulsa el govern espanyol sobre les plataformes digitals.Contra la sentència del TSJC, Glovo pot presentar recurs al Suprem.


crisi « Torcida Escapulada\nAquest diumenge torna la lliga a la Tercera divisió i ho fa amb un partit trascendental per les aspiracions de l’Europa. El conjunt gracienc rebrà la visita al Nou Sardenya del Vilafranca que està realitzant una gran temporada. La crisi de resultats fa molts partits que dura i s’ha d’aturar d’una vegada si no volem que el final de temporada sigui dramàtic.\nL’entrenador Pedro Dólera està a la corda fluixa i la seva continuitat al club estarà condicionada els tres pròxims partits que es jugaran a la Vila de Gràcia. Vilafranca, Masnou i Amposta són els rivals que poden dictar sentència. Esperem aconseguir els nou punts i començar a escalar posicions.\nEl conjunt del Penedès entrenat pel conegut Puchi està situat a la sisena posició amb nou punts d’avantatge respecte al conjunt escapulat, però amb un partit més i a només quatre punts de la zona de promoció d’ascens que ocupa la Pobla de Mafumet. Serà una rival molt difícil de guanyar, però l’Europa ha de sortir sense complexos i amb sobretot amb molta confiança.\nLa plantilla visitant s’ha renovat moltíssim respecte la temporada passada, però de totes formes no ha fet baixar el rendiment de l’equip. La directiva ha realitzat més d’una desena de fitxatges, dels quals en destaquen els següents:\nDani Ortiz (Juvenil Nàstic)\nRaúl Calvo (Manlleu)\nDani Delgado (Cornellà)\nJosu (Masnou i ex de l’Europa)\nEl partit entre l’Europa i el Vilafranca es disputarà a les 12h al Nou Sardenya. S’ha de guanyar sí o sí. És el moment de demostrar qui som i què volem.\nTagged as: ceeuropa, crisi, Dolera, escapulats, europeistes, graciencs, nou sardenya, puchi, tercera, tercera divisio, torcida escapulada, vila de gracia, vilafranca cf No Comments


Una bona pràctica de ioga relaxat i concentrat en una respiració profunda calmarà la teva ment i alliberarà les tensions físiques, facilitant una nit de son reparador profund.\nEl Ioga combina el moviment i la respiració per activar el sistema nerviós parasimpàtic per contrarestar l'estrès. Sempre que sigui possible, utilitzeu qualsevol versió restauradora de postura de ioga que utilitza un puntal sota del front per promoure la relaxació al voltant dels ulls i suavitzar encara més el sistema nerviós.\nTotes aquestes postures requereixen al voltant d'un minut o d'un minut per cada costat del cos per a completar-lo amb 10-15 respiracions per minut.\nPostura de llangardaix (Utthan Pristhasana)\nEl llangardaix és una postura versàtil en el ioga per a les dones que, entre altres beneficis, obre i allibera el pit, el coll i les espatlles i prepara al cos per a una obertura més profunda del maluc, com el Hanuman i el colom. Després d'haver completat la postura de gos cap avall (mukha Svanasana Adho), mou el peu esquerre cap endavant, portant-lo entre les teves mans. A continuació baixa el genoll dret a terra, gira el teu peu esquerre cap a l'extrem més allunyat de l'estora i col•loca els colzes sobre un petit bloc a terra. Repeteix la postura pel costat contrari del cos.\nFlexió cap endavant de peu (Uttanasana)\nAquesta postura és ideal per enfortir els músculs isquiotibials, malucs, cames, cuixes, genolls i calmar la ment, reduir l'estrès, la depressió, l'ansietat i la fatiga. Camina cap a les teves mans. Col•loca els teus peus a l'amplada dels malucs i doblega lleugerament els genolls, recolzant els teus colzes. Exhala i estirant la part superior del teu cap. Per finalitzar aquesta postura, deixa anar els braços, desde l'arrel a través dels teus peus i aixeca't lentament.\nPostura de la llagosta (Salabhasana)\nLa postura de la llagosta enforteix i promou la flexibilitat a través de tota la part posterior del cos, incloent-hi les cames, la columna vertebral, les natges i els músculs de la part superior del tors i les costelles. La postura és ideal quan t'estàs preparant per anar a dormir. Inhala en posició de planxa i tot seguit, porta el teu cos cap a terra. Junta les mans darrere de l'esquena. Exhala i porta la part superior dels teus peus a terra pel qual tota la part davantera dels peus estan arran de terra. Inhala i porta al teu tòrax i als teus braços tan amunt tant com et sigui possible mentre mires cap endavant. Per sortir de la postura de la llagosta, deixa caure les teves mans i exhala, tornant de nou a la postura del gos que mira cap avall.\nFlexió cap endavant amb les cames obertes (Prasarita Padottanasana)\nLa flexió cap endavant amb les cames obertes estira les engonals interiors i la part posterior de les cames mentre que calmes la ment, alliberes la fatiga i millores la circulació. Considera l'ús d'aquesta postura com una postura d'escalfament per a altres postures de peu com la postura de l'angle lateral o la postura del guerrer o també com un refredament per a la teva rutina de ioga per dormir. Dempeus, amb les cames separades a quatre o cinc peus de distància. Inhala i porta-ho fins al teu pit. Quan exhalis, empeny el teu cos cap endavant des del centre. Estén els teus braços amb les mans cap amunt amb les puntes dels dits amb els colzes doblegats. Descansa el front en un petit bloc. Per sortir d'aquesta postura, baixa des del centre als teus peus. Inhala i aixeca't lentament.


Cs Terrassa satisfet per la revisió de la taxa de guals a més de 300 contribuents Cs Terrassa satisfet per la revisió de la taxa de guals a més de 300 contribuents – MónTerrassa\nCs Terrassa satisfet per la revisió de la taxa de guals a més de 300 contribuents\nDavid Aguinaga | cs\nEl regidor del Grup Municipal de Ciutadans a l’Ajuntament de Terrassa, David Aguinaga, ha anunciat avui que el consistori “farà un reajustament sobre la base de càlcul dels guals, una mesura que beneficiarà a més de 300 contribuents, gràcies a una iniciativa impulsada per la formació taronja·. Cs va denunciar que la pujada aplicada en les ordenances de 2019 era “massa brusca i injusta en alguns casos”, per la qual cosa s’ha decidit ara “corregir els desajustaments en el còmput de les amplàries de les voreres en carrers de plataforma única”. Aguinaga ha assenyalat que el seu grup s’abstindrà en l’aprovació de les ordenances del ple d’aquest mes perquè “malgrat algunes millores, hi ha mesures que ens semblen desajustades”.\nDavid Aguinaga ha admès que les ordenances fiscals per a 2021 inclouen “mesures necessàries que contribuiran a pal·liar la crisi econòmica que la pandèmia de la Covid-19 està provocant en la ciutadania”, com la congelació d’impostos i taxes. No obstant això, el regidor de Cs ha recordat que s’ha prorrogat la suspensió de la taxa de terrasses de restauració, “una mesura positiva però que suposa un greuge comparatiu amb la resta d’establiments del sector que no poden tenir aquest servei”. Per això, Aguinaga ha criticat que en aquests casos el govern municipal no hagi planejat “una alternativa per a compensar als altres establiments com per exemple una major deducció en la taxa de residus”. En opinió d’Aguinaga, “és imprescindible que existeixi equitat en les mesures fiscals amb el conjunt dels contribuents”.\nTambe´ha destacat “la gran preocupació de molts ciutadans i comerciants davant l’actual situació de crisi per la pandèmia”. En aquest sentit, ha mostrat el total suport de la seva formació al sector de l’hostaleria i la restauració, les guarderies privades i molts petits establiments que “estan veient perillar seriosament la seva continuïtat per les dificultats econòmiques”.


Preparen la defensa davant del Tribunal Constitucional alemany de Karlsruhe\n12/07/2018 - 20.15 Actualitzat 13/07/2018 - 10.40\nGonzalo Boye i Jaume Alonso-Cuevillas, advocats de Carles Puigdemont, entrevistats a TV3\nEls advocats de Carles Puigdemont, Jaume Alonso-Cuevillas i Gonzalo Boye, més enllà de la satisfacció per la decisió del Tribunal de Schleswig-Holstein d'acceptar l'extradició del president només per un delicte de malversació, han anunciat que estan preparant el recurs al Tribunal Constitucional alemany de Karlsruhe. Han parlat a TV3 Jaume Alonso-Cuevillas al TN i Gonzalo Boye, al programa "Tot es mou".\nGonzalo Boye diu que aquesta resolució envia un missatge a la fiscalia general i al Tribunal Suprem i que ara els "toca prendre una decisió: estar dintre o fora d'Europa."\n"Li està enviant, en el fons, un missatge a la fiscalia espanyola però també al Tribunal Suprem i està expressant que els fets que descriu el jutge Llarena com a constitutius d'aquests greus delictes a Espanya no són més que comportaments propis d'un sistema democràtic."\n"Tribunal Suprem ara ha de prendre una decisió: On vol estar dintre o fora d'Europa?"\n"Jo confio que la Fiscalia agafi un rumb conforme a dret, i vull dir al dret que correspon. Nosaltres hem assumit a un compromís i ens correspon interpretar les coses d'acord amb el dret europeu i el dret europeu ja s'ha pronunciat. Jo demanaria que la fiscalia actui d'aquesta forma."\nSegons els advocats, la decisió de Schleswig-Holstein s'ha de traslladar a Espanya en defensa dels presos. Cuevillas afegeix que si a Espanya es jutja per rebel·lió els consellers "seria un ridícul internacional".\n"Seria un ridícul internacional perquè el tribunal alemany ha entrat a valorar els fets i Alemanya està considerada el bressol del dret penal. Jo crec, i ho ha dit molta gent, que s'ha mantingut amb convicció que no existia el delicte de rebel·lió per poder procedir a la suspensió de càrrecs electes."\n"La rebel·lió és evident que no s'ha produït. Ho ha dit Alemanya; estem convençuts que també ho dirà Escòcia al llarg del mes d'agost. I per tant seria absurd mantenir aquestes gravíssimes imputacions pel delicte més greu que contempla el Codi Penal respecte als consellers i no tenir el president amb la mateixa imputació."\nBoye ha afegit:\n"Hem de ser clars: el que s'ha de saber és fins on volen tensar la corda i com la volen trencar. Perquè dintre de la UE aquests fets no tenen encaix en cap país, i si en tenen a Espanya, mal anem."\nAl Constitucional alemany\nEn una primera lectura de la resolució, tots dos han destacat una contradicció en el fet que s'hagi acceptat la corrupció que apareix a la llista dels 32 delictes que entren en una extradició automàtica. I han afegit que estan preparant la defensa de Puigdemont al Tribunal Constitucional alemany sobre la vulneració de drets fonamentals i constitucionals i la garantia d'un judici just.\n"I perquè s'acorda l'extradició amb respecte per la malversació? Per una raó molt senzilla perquè el jutge Llarena va marcar la casella de corrupció i això està en la llista de 32 delictes pels que no cal fer el contrast de doble incriminació. Nosaltres creien que sí cal fer el contrast i és part del que recorrerem. Però evidentment el que ha quedat ja clar és que no hi ha rebel·lió, no hi ha sedició, no hi ha desordres públics. No hi ha res."\n"Ara tenim la possibilitat de recórrer per vulneració de drets constitucionals, tant el uns com els altres, ara el nostre marge és més ampli que el de la fiscalia."\nQue el tribunal hagi acceptat l'extradició per malversació, Cuevillas hi veu la possibilitat d'una "denegació en dues etapes".\n"La primera sensació que em traslladen els col·legues alemanys és que això podria ser una denegació en dues etapes: una primera etapa descartant el més greu dels delictes, i que encara queda molt marge de recorregut a Karlruhe, al TC d'Alemanya."\nEls dos advocats es mostren optimistes. Jaume Alonso-Cuevillas és contundent: "De malversació, no n'hi ha hagut. El que diu el tribunal alemany és que no pot descartar-la" i en posa exemples:\n"Parlen de 4 milions, però per exemple hi ha una partida d'1,3 milions que són les obres de condicionament d'una planta del CTTI, que hi ha un atestat del 30 de setembre la vigília del referèndum dient que allò estava en obres. De fet allò es va acabar perquè es va utilitzar pel 21 de desembre amb un pressupost addicional de mig milió d'euros aprovats pel govern del 155; per tant, intentar incloure aquesta partida és absolutament demencial."\n"Inclouen una partida per un repartiment fet per Unipost que consta que no es va fer. Inclouen una partida del registre de catalans a l'exterior que és molt anterior i que no té res a veure amb el referèndum. El registre de catalans a l'exterior es fa amb moltes altres finalitats."\nSobre la presó dels consellers, Jaume Alonso- Cuevillas considera la "situació esperpèntica", i Gonzalo Boye l'ha qualificat d'"inadmissible".\nProcés català Judicial Carles Puigdemont Rebel·lió Malversació Govern empresonat\nGonzalo Boye: "El Suprem ha de decidir si vol estar a dins o fora d'Europa"


Carta de Jaume Monteis: Emocions i decepcions – L'Hora\nInici/Cartes a NC/Carta de Jaume Monteis: Emocions i decepcions\nNou Cicle Send an email 28 febrer 2012\n0 435 3 minuts de lectura\nNo és moment de trencar res, no és moment de decepcions, no és moment d’abandonar, no és moment de desesperar, és moment que trobem el fil de les emocions per sentir de nou la passió per seguir lluitant per la solidaritat i per a la justícia social.\nFa uns mesos Jordi Graupera deia a la Vanguardia: “La gent vota irracionalment, la gran majoria dels votants no només ignoren el moll de l’òs de les polítiques que volen dur a terme els candidats, sinó, que a més, quan coneixen els objectius i els mitjans que els polítics proposen, continuen votant irracionalment…. El vot es tan insignificant que la relació cost benefici de votar no és avantatjosa…. El benefici psicològic de votar l’opció que et fa sentir bé amb tu mateix és immediat. L’objectiu és votar qui et fa sentir bé amb tu mateix”.\nA la Federació del PSC del Vallès Oriental un dia vaig sentir una intervenció de l’ara alcalde de Sant Feliu de Codines, Pere Pladevall, en la qual venia a dir que hem d’emocionar a la gent, i per emocionar fa falta passió.\nEn una reunió del “congresdesdebaix” amb Àngel Ros i Joan Ignasi Elena, un dels participants va dir, en el congrés “no vos talleu, necessitem commoure, deixeu-vos anar…”, en definitiva venia a dir emocioneu-nos. Ens calen emocions. Noves emocions!!\nFa uns dies escrivia: “Estic molt decebut. Vaig pensar que hi hauria una renovació en la forma de fer. Des de fora – congresdesdebaix, percanviarsumar, nou cicle- etc. es demanava un debat intern per entre tots ajudar a canviar el PSC. La renovació ha de ser de les idees. Deliberar que no és discutir, és arribar a acords i després parlar de persones, però sense oblidar que qui converteix les idees en accions són les persones i si no hi ha noves persones no hi ha noves accions, perquè la motivació no és la mateixa”.\nVaig escoltar les propostes dels candidats Àngel Ros i Pere Navarro, per primera vegada hi havia preguntes i debat! a la seu de la federació del Vallès Oriental.\nÀngel Ros, parla clar; catalanisme polític d’esquerres. Cita a Valentí Almirall i el llibre “El Catalanisme” i diu: “el nou líder ha de tenir projecció, presència i credibilitat”, ens ha d’emocionar!!!\nAl congrés del PSC, vaig poder veure l’emoció en les paraules sentides del President Montilla, després de fer una severa autocrítica.\nEntenc que no ha passat prou temps per veure els canvis però segueixo decebut del resultat de les discussions del congrés. No sóc l’únic, Josep Ramoneda en un article del País, després del congrés, deia que el PSC continua desubicat, “no se sap quina és la seva posició ideològica, engolit per la crisi de la socialdemocràcia europea”, desubicat en el terreny nacional que diu “s’insisteix amb el federalisme, i a sobre no instrumenta grup parlamentari propi” i també desubicat en l’espai electoral i social.\nPerò tinc un xic d’esperança, Joan Ignasi Elena va dir “el virus positiu del canvi ja hi és en el partit i és un procés llarg que ens demana que no abandonem, si no hi ha prou canvi, el congrés és un estadi més en el procés de renovació”.\nBru de Sala, deia, fa alguns dies a La Vanguardia: “ per repetir en traç gruixut la tesi que tant va combatre el malaguanyat Josep Termes: o ets catalanista, i en el fons de dretes encara que dissimulis, o ets d’esquerres i per tant no pots ser catalanista encara que dissimulis” . Tenim que difuminar el mite de les dues ànimes. Tenim que deixar de dissimular!!\nMiquel Marti Pol, escrivia: “el que compta és l’esforç de cada dia compartint tenaçment amb els qui creuen que cada gest eixampla l’esperança, que cap dia no es perd per als qui lluiten”. Encara som molts qui lluitem per la solidaritat, igualtat i fraternitat, en definitiva per la justícia social i pel socialisme.


Dilluns 25 de novembre la Biblioteca Municipal acollirà la presentació d’un curtmetratge i la inauguració d’una exposició; i Ràdio Masquefa emetrà una entrevista al Grup d’Atenció a la Víctima del cos de Mossos d’Esquadra de la comarca de l’Anoia.\nMasquefa se sumarà enguany a la commemoració del Dia Internacional per a l’Eliminació de la Violència Envers les Dones, amb l’objectiu de seguir fent pública la seva objecció frontal a qualsevol expressió de violència vers les dones, la seva voluntat de donar visibilitat a aquestes problemàtiques i transformar aquesta realitat, i el seu ple compromís i convenciment en treballar des de les institucions per a prevenir i erradicar qualsevol pràctica i dinàmica de violència que atempti contra els drets i la dignitat de les persones.\nI ho farà amb l’organització de dues propostes el dilluns 25 de novembre de la mà de l’Associació Feminista de Masquefa i amb la col·laboració de l’Ajuntament.\nCurtmetratge “Tod@s somos un@”\nDilluns 25 de novembre, a les 19.30 h, la Biblioteca Municipal acollirà la presentació del curtmetratge “Tod@s somos un@”, realitzat i dirigit per Marga Piñol Buika i on hi participen veïns de Masquefa.\nI del 25 al 30 de novembre, la Biblioteca Municipal serà la seu de l’exposició “Vergonyes”, realitzada per Helena Roche.\nDes del consistori es convida a tots els veïns a participar de les diferents propostes i es posa en valor la tasca duta a terme per l’Associació Feminista de Masquefa.\nEntrevista especial a Ràdio Masquefa\nFinalment, dilluns 25 de novembre l’emissora municipal Ràdio Masquefa emetrà a les 10 h una entrevista amb responsables del Grup d’Atenció a la Víctima del cos de Mossos d’Esquadra de la comarca de l’Anoia. I a les 10.30 h, 13 h, 17 h i 20 h es llegirà un manifest amb motiu del Dia Internacional per a l’Eliminació de la Violència Envers les Dones.\nCategoria: Butlletí, General, Serveis SocialsPer Ajuntament de Masquefa 18/11/2019\nAnteriorPrevious post:El llançament al vàter de tovalloletes té una impacte negatiu directe en el medi ambient i l’economiaSegüentNext post:Aquesta setmana es durà a terme la instal·lació de la part central de la passarel·la que connectarà Can Quiseró i El Maset


Avenços del làser en medicina | B·DEBATE\nResponsable del Programa Light for Health de l'ICFO\nLa llum, concretament la llum làser, s'ha convertit en una de les eines fonamentals per a l'avenç científic, tecnològic i econòmic en moltes àrees, que van des de les telecomunicacions i Internet fins a les ciències de la vida i la salut, el medi ambient i l'entreteniment. de la vida i la salut, el medi ambient i l'entreteniment.\nL'objectiu de les jornades és desenvolupar noves eines i tecnologies d’aplicació biomèdica en les quals intervingui la llum com a element clau. Es farà una aproximació als reptes i oportunitats de desenvolupament de noves eines per a la propera dècada i s’exposaran experiències reals d’aplicacions clíniques , tant de diagnòstic com terapèutiques, en diferents especialitats mèdiques: dermatologia, odontologia, aparell digestiu, aparell musculo-esquelètic, oncologia.\nLes jornades de debat, organitzades conjuntament per B·Debate i l'Institut de Ciències Fotòniques (ICFO) reuniran professionals clínics i investigadors experts en diferents disciplines que tenen en comú l’estudi i el treball amb la llum des d’aproximacions i escales complementàries.\nDimecres, 6 juny 2012\nSerà en un simposi, el dia 6 de juny al CosmoCaixa Barcelona, obert a professionals clínics, investigadors i estudiantsLlegir més


L’encara ministre de sanitat i candidat del PSC a les eleccions catalanes va revelar que va rebre l’any nou amb la retransmissió d’Iba Llanos a TwitchSalv\n02 de de gener del 2021. 22:05\nSalvador Illa està fent parlar a les xarxes socials després de la celebració d’aquesta nit de Cap d’Any atípica. Després de conèixer-se que serà el candidat del PSC a la presidència de la Generalitat de Catalunya, l’encara ministre de sanitat i va revelar en un tuit publicat al seu compte oficial que va prendre el raïm amb la retransmissió que Ibai Llanos va realitzar en directe en un canal de Twitch.\n— Salvador Illa Roca/❤ (@salvadorilla) 31 de diciembre de 2020\n«Aquesta nit de Cap d’Any no la podem celebrar com altres anys. Jo he donat la benvinguda al 2021 amb la meva família veient les campanades d’Ibai Llanos. Ha sigut divertit i ens ho hem passat molt bé. Gràcies Ibai per treballar perquè més gent es quedi a casa. Us desitjo un Feliç 2021», va assegurar Illa en un tuit publicat al seu compte de Twitter, superant els més de 28.000 ‘m’agrada’ en les seves primeres hores de vida.\nUn micro obert capta la inesperada opinió de Celia Villalobos sobre Salvador Illa\nUn micro obert capta la inesperada opinió de Celia Villalobos sobre Salvador IllaHores abans que es produís aquest comentat tuit, Celia Villalobos no va deixar indiferent ningú amb l’al·legat que va dedicar al Ministre de Sanitat, Salvador Illa, que va captar un micro obert de TVE. La política va mostrar la seva opinió més sincera i va assegurar, de manera inesperada, que recolzava el socialista.\nL’exconcursant de ‘MasterChef Celebrity’ es trobava com a col·laboradora a ’La Hora de La 1’ per comentar els titulars protagonitzats pel polític sobre la possibilitat de convertir-se en candidat del PSC a les eleccions catalanes. Dies enrere Illa havia negat en repetides ocasions que s’anés a convertir en el relleu de Miquel Iceta com a líder del partit, contradient l’anunciat dies després.\nDesprés de veure una imatges del Ministre en una entrevista en les quals negava aquesta notícia, Villalobos va començar el seu al·legat a favor del català: «Totes les coses li han de caure. És la persona més discutida i això és molt complicat». «Jo to molt solidària amb ell, des del primer dia vaig pensar ‘Dés meu, el que li espera a aquest home. ¡Quin horror!», va explicar a Mónica López.\nSalvador Illa Antena 3 TVE TV-3


Riberaonline: Les noves piscines d’estiu de Móra d’Ebre tanquen la millor temporada dels últims cinc anys\nLes noves piscines d’estiu de Móra d’Ebre tanquen la millor temporada dels últims cinc anys\nLes noves piscines d'estiu de Móra d'Ebre han registrat enguany la millor temporada dels darrers cinc anys, segons dades municipals. Després de més de dos mesos d'activitat, aquesta instal·lació municipal va tancar portes el passat diumenge 11 de setembre, amb un balanç molt positiu, marcat per l'entrada en servei el juliol passat d'unes instal·lacions renovades i per la bona climatologia. Segons les dades municipals, l'ocupació d'enguany ha superat en més d'un 20% la del 2015.\nTot i que l'inici de la temporada es va haver d'ajornar una setmana a causa de les obres de remodelació, el bon temps d'aquest setembre ha permès allargar en deu dies el període d'obertura de la instal·lació. L'alcalde, Joan Piñol, es mostra satisfet per l'acollida de les noves piscines: "Sens dubte, aquesta temporada de piscines d'estiu ha estat la millor en molts anys. Quan es fa la feina ben feta, com s'ha fet amb les piscines, la gent respon molt positivament".\nPiñol considera que un cop finalitzada la temporada "la feina que ens queda ara és solucionar alguna petita incidència que hem detectat i que vam decidir solucionar-la ara per no interferir amb el període de bany. També incorporarem alguna millora a la piscina d'acord amb les demandes que ens han fet arribar els usuaris durant l'estiu".


El 90% d’universitaris catalans es planteja marxar a l’estranger – Lo Campus diari\nHo recull el llibre ‘L’emigrant 2.0’, fruit d’una recerca liderada per la UdL\nUn 90% d’universitaris catalans pensa sortir d’Espanya després d’acabar els estudis, tot i que la majoria d’ells no estan disposats a romandre-hi més de tres anys. Així ho posa de manifest l’enquesta realitzada a 2.059 estudiants de grau, màster i doctorat de cinc universitats públiques catalanes (UAB, UB, UdG, UdL i UPF) al 2015 en el marc de l’estudi Emigració juvenil, nous moviments socials i xarxes digitals (#eMOVIX), liderada per l’antropòleg de la Universitat de Lleida, Carles Feixa. Els resultats es recullen al llibre ‘L’emigrant 2.0’, publicat amb col·laboració de l’Observatori Català de la Joventut (OCJ) de la Direcció General de Joventut (DGJ). Entre les conclusions de la investigació, destaca el fet que l’emigració juvenil té efectes reals en els comportaments i en els imaginaris dels joves, ja que comencen a assumir-la com un requisit imprescindible en un món globalitzat.\nAquesta recerca, que analitza des d’una perspectiva multidisciplinària el fenomen de l’emigració juvenil cap a Europa en els darrers vuit anys, ha estat desenvolupada amb suport de programa RecerCaixa, una iniciativa de l’Obra Social ”la Caixa” en col·laboració amb l’Associació Catalana d’Universitats Públiques i l’Observatori català de la joventut de la Direcció General de Joventut. Entre 2008 i 2015, els efectes del fenomen de l’emigració juvenil van afectar el 5% de la població juvenil a Espanya i al 50% del total de la població emigrant. Els joves que marxen, constata l’estudi, volen tenir una experiència internacional que els ajudi a trobar una millor situació laboral una vegada tornin al seu país d’origen més que anar a treballar a l’estranger per quedar-s’hi.Les principals destinacions dels joves dins d’Europa són el Regne Unit, França i Alemanya, en especial les seves capitals, essent Londres un dels grans punts de l’emigració juvenil catalana – un 48% dels joves catalans al Regne Unit viuen a la capital. És per això que el llibre analitza amb detall l’emigració de joves catalans a Londres a partir de relats dels seus protagonistes. Les seves realitats són molt diverses, però en general es poden escriure, segons els investigadors, en clau de precarietat (llargs desplaçament entre casa i feina, llargues jornades laborals i xarxes socials presencials febles). Aquesta precarietat té com a conseqüència una pobra interacció amb la ciutat, que es limita a desplaçaments monòtons i poc variats, i que molt sovint es fan amb el suport d’aplicacions tecnològiques com Google Maps o Citimapper. Els joves que estableixen nous vincles amb la societat d’acollida no trenquen però els lligams amb la societat d’origen. És per això que el llibre inclou una anàlisi del moviment Marea Granat, sorgit al 15M i que du aquest nom pel color de passaport espanyol, com a exemple d’interconnexió entre xarxes digitals i presencials entre el jovent emigrat. L’estudi també posa de manifest la variació del discurs polític durant el període estudiat. Si bé a l’inici de la crisi la mobilitat exterior es veia com una millora de l’ocupabilitat i, per tant, es considerava un element a fomentar, ara ha passat a ser una preocupació política que cal aturar per tal de recuperar el talent perdut. De fet, alerten els investigadors, els joves són cada cop menys en la piràmide poblacional i si li sumem l’emigració, i no es desenvolupen polítiques per afavorir-ne el retorn, s’està posant en perill el futur del mercat laboral i de la societat.♦


La Casa di Zuecca Monterosso al Mare Itàlia - Ofertes d'hotels amb els MILLORS DESCOMPTES EN LÍNIA\nVeure tots els 156 allotjaments a Monterosso al Mare.\nVia Zuecca 27, Monterosso al Mare, Monterosso al Mare, Itàlia, 19016 - Veure al mapa\nMés informació sobre La Casa di Zuecca\nConvenientment situat a Monterosso al Mare, La Casa di Zuecca és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, La Casa di Zuecca és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com caixa forta, canvi de moneda, àrea de fumadors, àrea de TV/saló compartit.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a La Casa di Zuecca.\nComentaris de Booking.com (306)Comentaris d'Agoda (7)\nTots els tipus de viatgers (306)Parelles (214)Viatgers en solitari (10)Famílies amb infants petits (23)Famílies amb infants grans (3)Grups (59)


Publicat el llibre catàleg del paisatge de les Comarques Centrals - Pànxing\nPublicat el llibre catàleg del paisatge de les Comarques Centrals\nImatge de la portada del catàleg de paisatge dedicat a la Catalunya Central. Imatge del 16 d’abril de 2020 (Horitzontal).\nTerritori i l’Observatori de Paisatge publiquen el catàleg de paisatge de les Comarques Centrals en format llibre. L’eina també es pot consulta per via web.\n(ACN) El Departament de Territori i Sostenibilitat i l’Observatori del Paisatge han coeditat el Catàleg de paisatge de les Comarques Centrals en forma de llibre. Es tracta d’una eina de suport a la planificació territorial, però que també serveix per conèixer el territori més a fons. El llibre combina text amb fotografies i mapes i s’estructura en blocs amb els aspectes generals del paisatge del territori. Així, per exemple, s’hi tracta aspectes com la història, els valors o la natura, a la vegada que les amenaces i oportunitats. Com a novetat, també es destaca la Catalunya Central a partir de les seves singularitats. En el catàleg s’identifiquen 27 unitats de paisatge, de l’Alt Gaià fins a les Valls de l’Anoia, passant per les Guilleries o el Montseny. També es pot consultar via web.\nUna de les novetats de la publicació és la inclusió d’elements que donen caràcter al paisatge com els mosaics agroforestals del Berguedà i el Solsonès. També el paisatge de pedra seca, les colònies industrials i mineres oi les fàbriques de riu del Llobregat i del Ter. Tampoc hi falta el patrimoni romànic o infraestructures com l’Eix Transversal.\nEl catàleg és un document de caràcter tècnic creat per la Llei 8/2005 de protecció, gestió i ordenació del paisatge de Catalunya, en el qual s’hi determina la tipologia dels paisatges de cada zona, els seus valors i estat de conservació, els objectius de qualitat que han de complir i les propostes per assolir-los.\nÉs el sisè catàleg que es publica després dels de les Terres de Lleida, el Camp de Tarragona, les Terres de l’Ebre, les Comarques Gironines i la Regió Metropolitana de Barcelona.\nTerritori i l’Observatori de Paisatge publiquen el catàleg de paisatge de les Comarques Centrals en format llibre


Al crit de "Cap persona és il·legal” i "No som delinqüents, volem treballar", el col·lectiu demana derogar la llei d'estrangeria\n7 min. Barcelona 02/08/2019 19:06\n651x366 La manifestació de manters al centre de Barcelona aquesta tarda / FRANCESC MELCION La manifestació de manters al centre de Barcelona aquesta tarda / FRANCESC MELCION\nMig miler de manters es manifesten aquest divendres a la tarda als carrers de Barcelona en senyal de rebuig a la "repressió" policial que els ha fet fora del centre de la ciutat. També per demanar que es derogui la llei d'estrangeria, que, entre els diversos obstacles que representa, no els permet obtenir un contracte de treball fins passats, almenys, tres anys des que arriben a la ciutat.\nAl crit de "Cap persona és il·legal” i "No som delinqüents, volem treballar", centenars de venedors del 'top manta' originaris del Senegal, Bangladesh i el Pakistan han sortit en columna des del passeig Joan de Borbó direcció Via Laietana. Els acompanyen també altres persones que s'han solidaritzat amb les seves demandes i un ampli dispositiu de mitjans de comunicació. Al capdavant de la manifestació, convocada pel Sindicat de Venedors Ambulants, els manifestants exhibeixen diverses pancartes. Una d'elles diu "No a la repressió, sí a la regularització”, en referència a la manca de permisos de residència que reclamen.\nEntre els assistents, que avancen ràpidament escortats per almenys quatre cotxes de la policia, n'hi ha diversos amb samarretes de la marca de roba Top Manta, amb l'eslògan "Fake system, true clothes" ["Sistema fals, roba de veritat", en anglès], que va néixer per popularitzar les reivindicacions del col·lectiu. Un nom, però, que l' oficina espanyola de patents i marques va desestimar inscriure perquè –assegurava– el públic la percebia com "una forma de venda ambulant o de venda al carrer, principalment de productes d'imitació o falsificats".\nLa plaça Sant Jaume, just davant del consistori, ha sigut el lloc que han triat els manters per finalitzar la manifestació, que ha avançat al ritme de la percussió d'un djembé, instrument africà tradicional. Aquí, per primera vegada, els manifestants han entonat el clam "No els manters, persegueix els banquers". Però, sens dubte, el crit que més fort s'ha fet sentir davant el balcó de l'alcaldessa Colau ha sigut el "Cap persona és il·legal" i "Perseguir manters no és d'esquerra", en clara al·lusió al canvi que ha viscut la ciutat sota l'alcaldia dels comuns en els últims anys, sobretot en la gestió del conflicte amb els venedors ambulants. A Sant Jaume també s'ha sentit, tot i que només una vegada, la consigna "Nativa o estrangera, la mateixa classe obrera", que, ràpidament, ha sigut contestada per un assistent: "No, no és la mateixa, una no té papers".\n"Colau no té més drets que nosaltres"\nEls manters han sigut molt durs amb el govern d'Ada Colau. De fet, Batlle i l'alcaldessa han sigut la diana de les crítiques de la jornada. Aziz Fayed, portaveu del sindicat, ha denunciat que els polítics s'amaguen darrere del discurs de la inseguretat "perquè els falta humanitat": "S'han passat mesos parlant de discursos sobre projectes socials i tots eren mentida, i ara en vivim les conseqüències". En la llegida del manifest, el manter ha defensat que la manta és la seva vida i que no permetran que ningú els prengui "l'únic pa" que els queda.\n"Hem vingut perquè som humans, perquè ens busquem la vida. Som com ells, tenim els mateixos drets: ni la policia ni Colau en tenen més que nosaltres", ha etzibat el portaveu dels venedors ambulants, que ha sigut aclamat pel centenar de manifestants que s'apleguen a Sant Jaume. En la mateixa línia, i dirigint-se cap al govern municipal, Fayed ha subratllat que els manters són part de la ciutat.\n"Fa temps que hi vivim i demanem treballar, pagar impostos. No som violents, no volem delinquir, som persones humanes i per això som aquí avui", ha etzibat Fayed. Els manters prometen repetir les protestes tantes vegades com calgui si no obtenen una resposta del govern: "Si ens volen perseguir, ens resistirem fins a l'últim moment".\nDesprés dels parlaments a la plaça Sant Jaume, que han sigut seguits per vianants encuriosits i turistes que treien el mòbil per gravar l'escena, representants del sindicat de manters han provat d'entrar a l'Ajuntament per repetir l’acció de dimecres: aleshores van interposar una instància per reunir-se amb l'alcaldessa, perquè abans de les eleccions –diuen– els parlava de "solucions humanes" al conflicte. Els manters, però, no hi han pogut accedir per reiterar la seva petició i, segons els mateixos portaveus, el personal administratiu els ha comunicat que "els polítics ja han agafat les vacances".\nDurant el final de la protesta, amb tota la bancada asseguda a terra, diversos portaveus del col·lectiu han explicat una vegada més qui són els venedors ambulants i de què es queixen. Respecte a la primera qüestió, han reiterat que no són delinqüents "ni duen ganivets ni Kalàixnikovs" a sobre. I que, com ells, molts altres estrangers a Espanya també treballen a l'economia informal, com els llauradors i les treballadores de la llar. En aquest sentit, el col·lectiu vol que s'obri un debat sobre la llei d'estrangeria: "Per gastar al supermercat i pagar lloguers no ens posen problemes".\nEl sindicat també ha fet un clam a la solidaritat davant l'avenç de l'extrema dreta a Europa: "És moment de crear xarxes". Xarxes com la que aquesta tarda s'ha fet visible a la plaça de Sant Jaume després que el sindicat fes la convocatòria de la manifestació a les xarxes. La Sally i la Barbara són dues barcelonines que han volgut sumar-s'hi: "El que els passa a ells ens afecta a tots com a ciutat". Totes dues diuen que cal combatre una època en què "els missatges fàcils sovint són mentida, com que els manters roben, però calen molt ràpidament". I citen el cas de Trump: c al, diuen, contrarestar-los.\nDe fet, molts dels manifestants són els mateixos que han desafiat aquests dies el dispositiu policial del tinent de Seguretat de l'Ajuntament de Barcelona, Albert Batlle, traient la manta durant el dia o sortint a partir de les 22 hores, quan els agents es retiraven. Darrere de lemes com "No som delinqüents, volem treballar", hi ha històries de nois, la majoria homes, que van deixar el seu país perquè volen "guanyar-se millor la vida" i ajudar les seves famílies, diu el Sharif Ahmed, que és de Bangladesh i fa vuit mesos que va arribar a Barcelona. L'home confia poder reunir-se amb els seus familiars però –lamenta– si no els deixen treballar "no poden menjar, no poden llogar una habitació i tampoc enviar diners a casa".\nAlguns venedors ambulants van arribar en avió, d'altres amb pastera a través del Mediterrani. Aquest és el cas d'una de les cares més joves de la manifestació, la de l'Adao, que crida "Cap persona és il·legal" mentre grava com avança la manifestació. El jove té 23 anys i explica que va decidir fer el pas de venir quan va morir el seu pare fa tot just un any. Diu que és d'una regió de l'interior del Senegal, on hi té la mare i les germanes. Al seu darrere, uns companys alcen una pancarta: "El problema de la ciutat no són els manters, és la desigualtat".\nA la manifestació també s'hi han sumat veïns de Ciutat Vella que els han volgut donar suport, com ara la Xarxa Veïnal del Raval. Santi González és veí del barri i, també, portaveu de l'Associació Veïnal Acció Riera Baixa. "Havíem de ser-hi", sentencia. "Aquests dies s'ha produït una persecució policial, classista i racista per part de Batlle, que està generant l'efecte contrari", afegeix González, que assegura que el que està passant als carrers del districte és "l'exemple que la policia també pot generar inseguretat".\nDesprés que aquest dilluns el tinent d'alcalde de Seguretat, Albert Batlle, posés en marxa un macrodispositiu policial amb 200 agents (100 fixos per torn) per evitar que els manters ocupessin els carrers, el col·lectiu s'ha reunit en diverses ocasions per acordar com respondre de manera unitària. Dimecres al migdia, per exemple, una comitiva amb aproximadament un centenar de venedors va personar-se a l'Ajuntament per demanar una reunió amb l'alcaldessa.\nI avui, amb la manifestació, els manters pretenen fer la pressió definitiva perquè el consistori de Colau accedeixi a reunir-se amb ells. L'endemà de l'activació del macrodispositiu es van produir tres detencions de manters per delictes contra la propietat industrial i desordres públics, que han quedat en llibertat amb càrrecs.


ÒPTICA VALLIRANA - Unió de Botiguers de Vallirana\nHome/Comerços/Òptica / Audiòfons/ÒPTICA VALLIRANA\nActivitat: Òptica / Audiòfons\nÒptica, audiologia i contactologia.\nSom experts en la teva mirada. Posem al teu abast, a part d’una àmplia gamma d’ulleres per a tots els gustos, utilitats i pressupostos, tot un ventall de serveis òptics i optomètrics per ajudar-te a millorar la teva visió i per a aconseguir una perfecte graduació de les teves ulleres. Entre aquests serveis destaquen proves diagnòstiques per a la prevenció de malalties com: la Tonometria, la retinografia ocular, la topografia o la paquimetria corneal.\nFem l’adaptació personalitzada de les teves lents de contacte, adaptades a les característiques dels teus ulls i a les activitats que realitzes quotidianament.\nSom centre auditiu oficial autoritzat per la Generalitat de Catalunya, els nostres especialistes fan, gratuïtament, un examen audiomètric exhaustiu, per a oferir-te la millor solució amb els audiòfons digitals més avançats del mercat.\nMajor, 276 local 4 - 08759 Vallirana\nDilluns a divendres: 9.30 a 13.30 / 17 a 20h – Dissabtes: 9.30 a 13.30h - VACANCES: 12 al 21 d'agost\n93 683 33 86 Carles Rey\nUnió de Botiguers Vallirana2016-07-25T10:54:06+01:00Comerços, Òptica / Audiòfons|


E2S posa ritme a la Transèquia 2018 amb una batucada creativa - E2S\nE2S posa ritme a la Transèquia 2018 amb una batucada creativa\nEl diumenge passat a la Transèquia, organitzada pel Parc de la Sèquia, va acollir un total de 5.173 participants. E2S va contribuir en aquest magnífic esdeveniment, i ho vam fer de la millor manera que sabem: sent creatius!\nEl Parc de la Sèquia va voler millorar l’experiència d’usuari dels caminadors de la Transèquia i va acudir a nosaltres. Com a gest d’agraïment a la seva confiança, que dura des de fa tres anys, E2S va donar ritme i xerinola portant la batucada TKMB de Solsona, uniformats amb petos on es llegia “sigues creatiu i seràs més feliç”.\nLa batucada estava als punts on la gent feia una petita parada: a la sortida de Balsareny, l’avituallament de Sallent i l’avituallament del Polígon de Santa Anna de Santpedor. La reacció dels participants no es va fer esperar, ningú es va poder resistir als ritmes contagiosos de la batucada, ja que tothom qui passava pel seu costat acabava ballant celebrant la seva estada a la Transèquia.


Bon Preu elimina el 99% de paper en les factures - Bonpreu\nBon Preu elimina el 99% de paper en les factures\nL’any 2016 Bon Preu va rebre un milió de factures digitals dels proveïdors, un total de 83.000 factures mensuals, aproximadament\nEl 95% de les factures de proveïdors de Bon Preu són en format digital des del 2009\nA partir de l’any 2016 es va començar a incorporar l’àrea de serveis a la factura digital i en un any s’han estalviat 118.982 fulls de paper\nA Bon Preu apostem de manera decidida per la sostenibilitat. Per això estem implementant tot un seguit de mesures d’estalvi, entre les que destaca la reducció de paper en les factures. Aquesta iniciativa la duem a terme des de fa 11 anys amb l’objectiu d’assolir la màxima eficiència en un dels processos diaris i amb més continuïtat de Bon Preu, com és la facturació dels proveïdors i serveis.\nEl compromís de Bon Preu per la reducció del paper és tangible des de l’any 2006, quan vàrem reduir en només un any el 46,88% de les factures en paper. L’any 2009 vàrem aconseguir una disminució del 95% del total i, des d’aleshores, hem estat sempre per sobre d’aquesta xifra. De fet, només a l’àrea de proveïdors, l’any 2016 vàrem rebre un volum de gairebé un milió de factures, les quals representen aproximadament unes 83.000 factures mensuals, degut al treball constant amb més de 1.300 proveïdors a l’any. Pel que fa als serveis, hem rebut el 74,3% de factures via EDI (l’estàndard global per a l’intercanvi electrònic de dades en els processos administratius de les companyies), que representen un estalvi de paper de més 118.982 fulls l’any 2016. Actualment, Bon Preu ja elimina el 99,17% de paper en la recepció de les seves factures.\nLa facturació electrònica és molt més que un compromís amb el medi ambient, també suposa un millor funcionament dels processos, ja que la disponibilitat de les factures és immediata, això aporta una major fiabilitat i redueix el temps administratiu, de manipulació, conciliació i comptabilització de les factures i agilitza la validació dels pagaments. Un altre dels avantatges és la reducció dels costos en la compra de paper, de tinta d’impressió, de sobres i segells, així com l’estalvi d’espai destinat a l’arxiu de factures, doncs la llei obliga a guardar-les físicament uns anys; per contra, amb les factures digitalitzades, al ser signades digitalment, no és necessari desar-les.\nA més, després d’implantar el Portal Persones el març de 2014, un apartat web de gestió de recursos humans i a través del qual els treballadors de Bon Preu poden consultar l’històric de nòmines i altres tràmits, s’han estalviat 319.637 fulls de paper el que suposa 30,7 arbres no tallats.\nUn 83,8% dels catalans té en compte els aliments saludables a l’hora de fer la compra\nL'associació de Fidels de l'Ajuda i Amics de Balenyà, guanyadors dels concurs de projectes de les entitats de Balenyà, convocat per Bon Preu


La Duatló Ordino-Casamanya espera superar els 35 participants de l'any passat - FÒRUM.ad\nLa Duatló Ordino-Casamanya espera superar els 35 participants de l’any passat\nOn: 19/09/13 14:50\nLa Duatló Ordino-Casamanya s’acosta als 10 anys amb unes perspectives immillorables, ja que la prova que se celebrarà el proper dissabte 21 de setembre a les 10 h comptarà entre d’altres amb els germans Teixidó (Ferran i Xavier), Marc Vila, Maria Fargues, i Jordi\nSolé, corredors destacats en curses de muntanya i esquí de muntanya. No es descarta la participació d’altres esportistes nacionals rellevants com Sophie Dussautoir o Inka Bellés, tot i que encara no estan confirmades. La 9a Duatló, per a molts esportistes, suposa obrir o tancar la temporada participant en una prova emblemàtica pel seu recorregut que combina la bicicleta fins al Coll d’Ordino amb la cursa a peu fins al cim del Casamanya\n(D+1.400m). La Duatló està organitzada pel Comú d’Ordino, a través del Centre Esportiu amb el suport de Vallnord i l’ECOA. Les perspectives són bones, i es confia a superar els 35 participants de la passada edició, segons ha confirmat la cap d’Esports Judit Villaró, en què van fer podi Joan Freixa (1:04:13) i Sara Garcia (1:26:19). Les inscripcions es faran el mateix dissabte una hora abans de la sortida (9 h) a la plaça Major.\nPrevious Post: Sessió informativa dels tallers de Sofrologia a la Massana\nNext Post: La Biblioteca Pública organitza el primer esmorzar ‘Nascuts per llegir’ de la temporada


Què és l'energia cinètica? Definició i característiques\nUn cos amb massa m que es mou a una velocitat v té una energia cinètica Ec = (m · v 2 ) / 2.\nSi el cos també pateix una rotació al voltant del centre de massa, tindrà una energia cinètica com a resultat d'aquesta rotació. Ec = (I · w 2 ) / 2. En l'equació anterior I és la inèrcia del cos iw és la velocitat angular.\nL'energia cinètica total d'un sistema pot, per exemple, canviar a l'convertir-se a energia potencial oa partir d'ella, a l'convertir energia química en un motor de combustió interna, inclòs un motor de coet i a l'disparar un projectil, i a la calor o energia tèrmica, en cas de fricció o col·lisió.\nLa velocitat, i per tant també l'energia cinètica, depèn del sistema inercial triat. L'energia cinètica total d'un sistema és menor quan el centre de massa d'aquest sistema està en repòs. En altres casos, s'agrega l'energia cinètica que correspon a el moviment de la massa total a la velocitat de centre de massa.\nLa velocitat de centre de massa d'un sistema tancat roman constant a causa de la llei de conservació de moment. Els canvis en l'energia cinètica total de sistema com en els exemples anteriors per tant depenen no en el marc d'inèrcia, però els canvis en les parts del sistema fan.\nPer exemple, si dos cossos s'atrauen entre si i la seva separació es fa més petita, l'energia potencial es converteix en energia cinètica. Depenent de sistema inercial, aquest augment d'energia cinètica augmenta de diferent manera a cada un dels dos cossos. Fins i tot, l'energia cinètica d'un cos pot disminuir, augmentant l'energia de l'altre.\nDe manera similar, si un coet converteix l'energia química en energia cinètica, llavors depèn de la velocitat del oet (i per tant de sistema inercial) en quina mesura aquest augment en l'energia cinètica total beneficia el coet i en quina mesura la massa de reacció i l'energia cinètica del oet pot fins i tot disminuir, augmentant la massa de reacció, o viceversa.\nAmb un dau, en el cas d'una col·lisió central completament elàstica, l'energia cinètica transmesa depèn de sistema inercial de la següent manera: aquesta energia és proporcional a la velocitat de centre de massa dels objectes en col·lisió.\nL'energia de translació cinètica total de dos cossos en relació amb el centre de massa es pot calcular sobre la base de la massa reduïda i la velocitat mútua, consulteu el problema de dos cossos. La distribució d'aquesta energia entre els dos cossos és inversament proporcional a la massa.\nPer exemple, amb el sistema d'un automòbil en moviment i la resta de la Terra, l'energia cinètica de la resta de la Terra amb prou feines canvia amb els canvis de velocitat de l'automòbil, tot i que l'impuls sempre canvia en la mateixa mesura que l'automòbil.\nL'energia de translació cinètica total de les molècules locals és la suma de, d'una banda, l'energia cinètica corresponent a el moviment de la massa total d'aquestes molècules a la velocitat del seu centre de massa (és a dir, el moviment macroscòpic) i, d'altra banda, l'energia de translació cinètica relativa a centre de massa. Aquest últim està relacionat amb la temperatura a la ubicació corresponent.\nAmb un gas ideal, l'energia de translació cinètica relativa a centre de massa és un total de 3/2 vegades la pressió multiplicada pel volum i proporcional a la temperatura, és a dir, 12,47 J per mol per Kelvin. Aquest últim és 3/2 vegades la constant de gas, i en les molècules d'un sol àtom és igual a la calor específica a volum constant.\nAmb les molècules de diversos àtoms, hi ha una altra energia que augmenta amb la temperatura, és a dir, la de la rotació i la vibració de les molècules, de manera que la calor específica és més gran.